Ajuntament de ...

ORDENANÇA FISCAL NÚM. 10

TAXA PER UTILITZACIÓ PRIVATIVA O APROFITAMENT ESPECIAL DE LA VIA PÚBLICA AMB ENTRADES DE VEHICLES A TRAVÉS DE LES VORERES O DE QUALSEVOL ALTRE ESPAI DE DOMINI PÚBLIC LOCAL I LES RESERVES DE VIA PÚBLICA PER A APARCAMENT, CÀRREGA I DESCÀRREGA DE MERCADERIES DE QUALSEVOL MENA
Article 1r.- Fonament i naturalesa

A l’empara del previst als articles 57 i 20.1.A) i 20.3.h) del text refós de la Llei reguladora de les Hisendes Locals, aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, aquest Ajuntament estableix la taxa per la utilització privativa o aprofitament especial de la via pública amb entrades de vehicles a través de les voreres o de qualsevol altre espai de domini públic local i les reserves de via pública per a aparcaments exclusius, càrrega i descàrrega de mercaderies de qualsevol mena, que es regirà per la present Ordenança fiscal.

Article 2n.- Fet imposable

Constitueix el fet imposable de la taxa la utilització privativa o aprofitament especial que té lloc per l’entrada de vehicles a través de les voreres o de qualsevol altre espai de domini públic local i la reserva de via pública per a aparcaments exclusius, càrrega i descàrrega de mercaderies de qualsevol mena, especificat en les tarifes contingudes a l’article 6 d’aquesta Ordenança.
Article 3r.- Subjectes passius

1. Són subjectes passius de la taxa, en concepte de contribuents, les persones físiques i jurídiques, així com les entitats a què es refereix l’article 35.4 de la Llei general tributària, a favor de les quals s’atorguin les llicències per a gaudir de la utilització o l’aprofitament especial, o els qui es beneficiïn de la utilització o l’aprofitament, si es va procedir al gaudiment sense l’oportuna autorització.

2. En les taxes establertes per entrades de vehicles o carruatges a través de les voreres o de qualsevol altre espai de domini públic local, tindran la condició de substituts del contribuent els propietaris de les finques i locals a què donin accés aquestes entrades de vehicles, els quals podran, en el seu cas, repercutir les quotes, sobre els respectius beneficiaris.
3. Els subjectes passius que resideixin a l’estranger estaran obligats a designar un representant amb domicili en territori espanyol i comunicar la designació a l’Ajuntament.

Article 4t.- Responsables i successors

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança General.

Article 5è.- Beneficis fiscals

1. L’Estat, les Comunitats Autònomes i les Entitats locals no estaran obligats al pagament de la taxa quan sol·licitin llicència per a gaudir dels aprofitaments especials referits a l’article 1 d’aquesta Ordenança, sempre que siguin necessaris per als serveis públics de comunicacions que explotin directament i per a altres usos que immediatament interessin a la seguretat ciutadana o a la defensa nacional.

2. No s’aplicaran bonificacions ni reduccions per a la determinació del deute.

Article 6è.- Quota tributària

La quantia de la taxa es determinarà d’acord amb el següent quadre de tarifes:

Tarifa primera:

Entrada de vehicles a edificis o cotxeres particulars o aparcaments individuals de propietat dins d'un aparcament general i els que estan situats en zones o carrers particulars que formin part de comunitats de propietaris, que prohibeixen l'aparcament de vehicles que no siguin propietat d'algun membre de la comunitat.

	
	€

	Epígraf 1. Amb modificació de rasant
	

	   Per cada plaça:
	

	  En carrers de 1a. categoria
	

	  En carrers d’altres categories
	

	Epígraf 2. Sense modificació de rasant
	

	   Per cada plaça:
	

	  En carrers de 1a. categoria
	

	  En carrers d’altres categories
	


Tarifa segona:

Entrada a garatges o locals per a la seva vigilància, podent realitzar les seves reparacions, la prestació de serveis de greixatge, rentat, banyat de petroli, etc., o proveir carburants.

	
	€

	Epígraf 1. Amb modificació de rasant
	

	Capacitat local d’1 a 20 places:
	

	En carrers de 1a. categoria
	

	En carrers d’altres categories
	

	Capacitat local de 21 a 60 places:
	

	En carrers de 1a. categoria
	

	En carrers d’altres categories
	

	Per cada plaça que passi de 60:
	

	En carrers de 1a. categoria
	

	En carrers d’altres categories
	

	Epígraf 2. Sense modificació de rasant
	

	Capacitat local de 1 a 20 places:
	

	En carrers de 1a. categoria
	

	En carrers d’altres categories
	

	Capacitat local de 21 a 60 places:
	

	En carrers de 1a. categoria
	

	En carrers d’altres categories
	

	Per cada plaça que passi de 60:
	

	En carrers de 1a. categoria
	

	En carrers d’altres categories
	


Tarifa tercera:

Entrada a locals, garatges o aparcaments comercials per a la vigilància de vehicles, mitjançant preu per temps d'estacionament (aparcament per hores).
	
	€

	Epígraf 1. Amb modificació de rasant
	

	Capacitat local de 1 a 20 places:
	

	En carrers de 1a. categoria
	

	En carrers d’altres categories
	

	Capacitat local de 21 a 60 places:
	

	En carrers de 1a. categoria
	

	En carrers d’altres categories
	

	Per cada plaça que passi de 60 places:
	

	En carrers de 1a. categoria
	

	En carrers d’altres categories
	

	Epígraf 2. Sense modificació de rasant
	

	Capacitat local de 1 a 20 places:
	

	En carrers de 1a. categoria
	

	En carrers d’altres categories
	

	Capacitat local de 21 a 60 places:
	

	En carrers de 1a. categoria
	

	En carrers d’altres categories
	

	Per cada plaça que passi de 60 places:
	

	En carrers de 1ª. categoria
	

	En carrers d’altres categories
	


Tarifa quarta:

Entrada a locals per a la venda, exposició, reparació de vehicles o per a la prestació dels serveis de greixatge, rentat, banyat de petroli, etc.
	Entrada a locals per a la venda, exposició, reparació de vehicles o per a la prestació dels serveis de greixatge, rentat, banyat de petroli, etc.
	€

	En carrers de 1a. categoria
	

	En carrers d’altres categories
	


Tarifa cinquena:

Entrada a locals comercials o industrials per a la càrrega i descàrrega de mercaderies.

	Entrada a locals comercials o industrials per a la càrrega i descàrrega de mercaderies
	€

	En carrers de 1a. categoria
	

	En carrers d’altres categories
	


Tarifa sisena:

Reserva d'espais en les vies i terrenys d'ús públic per a càrrega i descàrrega.

	Reserva d'espais en les vies i terrenys d'ús públic per a càrrega i descàrrega
	€

	Reserva especial de parada en les vies i terrenys d'ús públic, concedits a determinades persones, per a càrrega i descàrrega de mercaderies, de materials davant de l'obra en construcció, de reformes o enderrocs d'immobles. Cada 5 metres lineals o fracció de calçada que li afecti la reserva, pagaran al semestre:
	

	En carrers de 1a. categoria
	

	En carrers d’altres categories
	


Tarifa setena:

Reserva d'espais o prohibició d'estacionament.

	
	€

	Epígraf 1. Reserva d'espais en les vies i terrenys d'ús públic concedits a hotels, entitats o particulars per a aparcament exclusiu o prohibició d'estacionament. Per cada 5 metres lineals o fracció, pagaran al semestre:
	

	En carrers de 1a. categoria 
	

	En carrers d’altres categories
	

	Epígraf 2. Reserva d'espais en les vies i terrenys d'ús públic concedits a hotels, entitats o particulars per a aparcament exclusiu o prohibició d'estacionament. Per cada 5 metres lineals o fracció, pagaran al semestre:
	

	En carrers de 1a. categoria
	

	En carrers d’altres categories
	


Article 7è.- Meritació
1. La taxa es merita quan s’iniciï la utilització o aprofitament especial, moment que, a aquests efectes, s’entén que coincideix amb el de concessió de la llicència, si la mateixa fou sol·licitada.

2. Sense perjudici del previst en el punt anterior, serà precís dipositar l’import de la taxa quan es presenti la sol·licitud d’autorització per a gaudir de la utilització o aprofitament regulat en aquesta Ordenança.

3. Quan s’ha produït la utilització o aprofitament especial sense sol·licitar llicència, la meritació de la taxa tindrà lloc en el moment en el qual s'iniciï aquesta utilització o aprofitament.

4. En els supòsits d’utilitzacions o aprofitaments del domini públic que s’estenguin a diversos exercicis, la meritació tindrà lloc l’1 de gener de cada any, excepte en els supòsits d’inici o cessament en el gaudiment.

Article 8è.- Període impositiu

1. Quan la utilització o aprofitament especial hagi de durar menys d’un any, el període impositiu coincidirà amb aquell determinat en la llicència municipal.

2. Quan la duració temporal de la utilització o aprofitament especial s’estengui a diversos exercicis, el període impositiu comprendrà l’any natural, excepte en els supòsits d’inici o cessament en la utilització privativa o aprofitament especial; en aquest cas el període impositiu s’ajustarà a aquesta circumstància.

3. Respecte al prorrateig s’estarà al previst a l’Ordenança general.

Article 9è.- Règim de declaració i ingrés

1. La taxa s’exigirà en règim d’autoliquidació, en els supòsits següents:

a) Ocupacions del domini públic local amb duració temporal inferior a 1 any.

b) Primer període impositiu de les ocupacions del domini públic local extensives a diversos exercicis.

2. Quan es sol·liciti llicència per a gaudir de l’aprofitament especial, s’adjuntarà plànol detallat de l’aprofitament, es declararan les característiques del mateix i es presentarà degudament complimentat l’imprès d’autoliquidació de la taxa.

Alternativament, poden presentar-se en el Servei Municipal corresponent els elements de la declaració a l’objecte que es presti l’assistència necessària per a determinar el deute. 

3. S’expedirà un abonaré a l’interessat, a l’objecte que pugui satisfer la quota en aquell moment, o en el termini de deu dies, en els llocs de pagament indicats en el propi abonaré.

4. En el cas d’aprofitaments especials que es realitzen al llarg de diversos exercicis, el pagament de la taxa s’efectuarà en el període que aprovi i anunciï l’Ajuntament, el qual no serà inferior a dos mesos. Amb la finalitat de facilitar el pagament, l’Ajuntament remetrà al domicili del subjecte passiu un document per realitzar el pagament en les entitats bancàries col·laboradores.

No obstant això, la no recepció del document de pagament esmentat no invalida l’obligació de satisfer la taxa en el període determinat per l’Ajuntament en el seu calendari fiscal.

5. Les variacions dels elements tributaris determinants de la quantia de la taxa de venciment periòdic hauran de declarar-se en el segon semestre de l’exercici immediat anterior al de la nova meritació.
6. Quan no s’autoritzi la utilització o l’aprofitament especial, o per causes no imputables al subjecte passiu no pogués tenir lloc el seu gaudiment, procedirà la devolució de l’import satisfet per aquesta taxa.
7. El subjecte passiu podrà sol·licitar la domiciliació del pagament de la taxa. En aquest cas, s’ordenarà el càrrec en compte bancari durant l’última desena del període de pagament voluntari.

Article 10è.- Notificacions de les taxes

1. En supòsits d’aprofitaments especials continuats que s’estenguin a diversos exercicis, la primera liquidació es notificarà personalment al sol·licitant juntament amb l’alta en el registre de contribuents. La taxa d’exercicis successius es notificarà col·lectivament, mitjançant l’exposició pública del padró.

2. Els períodes de cobrament s’anunciaran mitjançant publicació en el Butlletí Oficial de la Província de Barcelona.
Article 11è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Article 12è.- Gestió per delegació

1. Si la gestió i/o la recaptació del tribut han estat delegades total o parcialment en la Diputació de Barcelona, les normes contingudes als articles anteriors seran aplicables a les actuacions que ha de fer l'Administració delegada.

2. L'Organisme de Gestió Tributària establirà els circuits administratius més adients per aconseguir la col·laboració de les organitzacions representatives dels subjectes passius amb el fi de simplificar el compliment de les obligacions formals i materials derivades d’aquelles, o els procediments de liquidació o recaptació.

3. Totes les actuacions de gestió i/o recaptació que dugui a terme l'Organisme de Gestió Tributària s'ajustaran al que preveu la normativa vigent i la seva Ordenança general de gestió, inspecció i recaptació, aplicable als processos de gestió dels ingressos locals, la titularitat dels quals correspon als municipis de la província de Barcelona que han delegat les seves facultats en la Diputació.

4. No obstant l’anterior, en els casos en què la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de la taxa aquí regulada, quan circumstàncies organitzatives, tècniques o de distribució competencial dels serveis municipals ho facin convenient.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, regirà des del dia següent al de la publicació en el Butlletí Oficial de la Província de Barcelona i es mantindrà vigent fins la seva modificació o derogació expressa. 
